2. ลักษณะการประกอบธุรกิจ

2.1 ความเป็นมา

บริษัทก่อตั้งขึ้นเมื่อวันที่ 24 มีนาคม 2523
เริ่มผลิตและจำหน่ายมอเตอร์คอมเพรสเซอร์สำหรับตู้เย็นเมื่อวันที่ 13 มกราคม 2525
นับเป็นผู้ผลิตมอเตอร์คอมเพรสเซอร์รายแรกของประเทศไทย ต่อมาเมื่อวันที่ 13 มิถุนายน 2537
บริษัทได้แปรสภาพเป็นบริษัทมหาชน
และเพิ่มการผลิตมอเตอร์คอมเพรสเซอร์สำหรับเครื่องปรับอากาศขึ้นในปีนั้น
นอกจากนี้บริษัทยังได้ลงทุนกับนักลงทุนอื่นๆ จัดตั้งบริษัทเพื่อผลิตชิ้นส่วนสำคัญๆ
ทดแทนการนำเข้าเพื่อเป็นการลดต้นทุนการผลิตและเพิ่มประสิทธิภาพผลิตภัณฑ์
โดยมีจุดมุ่งหมายสู่การเป็นผู้นำในอุตสาหกรรมการผลิตมอเตอร์คอมเพรสเซอร์ของประเทศ ดังนี้

วันที่ 27 กันยายน 2531 จัดตั้งบริษัท อุตสาหกรรมคอมเพรสเซอร์ไทย จำกัด
เพื่อทำการผลิตมอเตอร์คอมเพรสเซอร์ระบบโรตารี่ สำหรับใช้กับเครื่องปรับอากาศ

วันที่ 24 พฤศจิกายน 2532 จัดตั้งบริษัท กุลธรเคอร์บี้เฟาน์ดรี่ จำกัด
เพื่อทำการผลิตชิ้นส่วนเหล็กหล่อ (Quality Casting )
ใช้ในอุตสาหกรรมผลิตมอเตอร์คอมเพรสเซอร์ เครื่องยนต์และอื่นๆ

วันที่ 8 กุมภาพันธ์ 2533 จัดตั้งบริษัท ไทยซินเตอร์โปรดักส์ จำกัด
เพื่อทำการผลิตชิ้นงานจากผงโลหะ (Sintered Products)
ใช้ในอุตสาหกรรมผลิตมอเตอร์คอมเพรสเซอร์ ยานยนต์และ อื่นๆ

วันที่ 31 สิงหาคม 2533 จัดตั้งบริษัท กุลธรคอนโทรลส์ จำกัด เพื่อผลิตเครื่องควบคุมอุณหภูมิ (Gas
Pressure Thermostat) สำหรับใช้กับตู้เย็นและเครื่องปรับอากาศ และในปี 2540
ผลิตลวดทองแดงอาบน้ำยา (Enameled Copper Wire)
ซึ่งเป็นวัตถุดิบสำคัญในการผลิตมอเตอร์คอมเพรสเซอร์

วันที่ 15 กรกฎาคม 2547 เข้าถือหุ้นร้อยละ 80ในบริษัท ฉะเชิงเทราคัสติ้งเวิค จำกัด
ซึ่งประกอบอุตสาหกรรมผลิตและจำหน่ายชิ้นเหล็กหล่อ

บริษัท ฉะเชิงเทราคัสติ้งเวิค จำกัด
ได้เข้าซื้อกิจการเฉพาะส่วนการผลิตมอเตอร์คอมเพรสเซอร์ของบริษัท ซันโย ยูนิเวอร์แซล
อีเล็คทริค จำกัด (มหาชน) และปัจจุบันได้เปลี่ยนชื่อเป็น บริษัท กุลธรพรีเมียร์ จำกัด

จากภาวะเศรษฐกิจตกต่ำในปี 2540 รวมทั้งการลดค่าเงินบาท
ส่งผลให้ผลประกอบการของบริษัทขาดทุน การเงินขาดสภาพคล่อง
บริษัทได้ดำเนินการปรับโครงสร้างหนี้กับบรรดาเจ้าหนี้โดยได้ลงนามในสัญญาเมื่อวันที่ 30
พฤศจิกายน 2542 และได้จำหน่ายเงินลงทุนใน บริษัท ไทยซินเตอร์โปรดักส์ จำกัด และ บริษัท
อุตสาหกรรมคอมเพรสเซอร์ไทย จำกัด เมื่อเดือนพฤศจิกายน 2542 และจำหน่ายเงินลงทุนใน
บริษัท กุลธรคอนโทรลส์ จำกัด เมื่อเดือน ธันวาคม 2543 ปัจจุบันบริษัทจึงมีบริษัทย่อยอยู่สองบริษัท
คือ บริษัท กุลธรเคอร์บี้เฟาน์ดรี่ จำกัด และ บริษัท กุลธรพรีเมียร์ จำกัด

2.2 ภาพรวมการประกอบการของกลุ่มบริษัท

บริษัทเป็นผู้ผลิต และ จำหน่ายผลิตภัณฑ์มอเตอร์คอมเพรสเซอร์ สำหรับใช้กับเครื่องทำความเย็น
เช่น ตู้เย็น ตู้แช่ ตู้ทำน้ำเย็น ตู้เย็นเชิงพาณิชย์ และเครื่องปรับอากาศโดยมีกำลังการผลิตประมาณ
4 ล้านเครื่อง ต่อปี และยังผลิต Condensing Unit
และชิ้นส่วนมอเตอร์ไฟฟ้าและมอเตอร์คอมเพรสเซอร์อีกด้วย

บริษัทย่อยของบริษัททั้งสองแห่ง คือบริษัท กุลธรเคอร์บี้เฟาน์ดรี่ จำกัด ผู้ผลิตชิ้นส่วนเหล็กหล่อ
(Quality Casting)
จำหน่ายให้แก่ผู้ประกอบอุตสาหกรรมเครื่องยนต์และอุตสาหกรรมผลิตมอเตอร์คอมเพรสเซอร์ และ
บริษัท กุลธรพรีเมียร์ จำกัด ผู้ผลิตมอเตอร์คอมเพรสเซอร์แบบลูกสูบ ด้วยกำลังการผลิตประมาณ 2
ล้านเครื่องต่อปี และผลิตชิ้นส่วนเหล็กหล่อสำหรับอุตสาหกรรมผลิตมอเตอร์คอมเพรสเซอร์
ดังนั้นการประกอบการของบริษัทและบริษัทย่อยจึงอยู่ในทางธุรกิจเดียวกันคือ
ผลิตและจำหน่ายอุปกรณ์สำหรับเครื่องทำความเย็นและเครื่องปรับอากาศ
โดยบริษัทถือหุ้นในบริษัทย่อย ร้อยละ 100 และร้อยละ 80 ตามลำดับ

2.3 เป้าหมายการดำเนินธุรกิจ

บริษัทมีจุดมุ่งหมายที่จะเป็นผู้นำของอาเซียนในธุรกิจมอเตอร์คอมเพรสเซอร์
บริษัทตระหนักดีถึงการสร้างความพึงพอใจ และ คำนึงถึงความคาดหวังของลูกค้า
โดยการผลิตสินค้าที่มีคุณภาพ ส่งมอบตรงเวลา ในราคาที่แข่งขันได้
การนำระบบบริหารจัดการตามมาตฐานสากลมาใช้และได้รับการรับรองจากองค์กรตรวจประเมินระบบที่น่าเชื่อถือได้
เช่น ISO 9001 ISO 14001 OHSAS 18001 และระบบ IEC/ISO 17025
เป็นการสร้างพื้นฐานของการบริหารจัดการที่จะทำให้บริษัทก้าวต่อไปข้างหน้าโดยจะปรับปรุงระบบการบริหารจัดการเหล่านี้อย่างต่อเนื่อง
เพื่อสร้างความยั่งยืนในการดำเนินธุรกิจขององค์กรในระยะยาว